Diari Oficial de la Generalitat Valenciana


Sumari del DOGV 3200, del 10-03-1998 (1998/1528)

ORDRE de 23 de febrer de 1998, de la Conselleria d’Obres Públiques, Urbanisme i Transports, per la qual s’eleven les tarifes dels serveis de transport públic de viatgers en automòbils de turisme, de l’Àrea de Prestació Conjunta de València.
------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1998/02/23/(1)/dof/vci/html**

### Dades del document

Número de DOGV
:   3200

Data del DOGV
:   10-03-1998

Secció del DOGV
:   I. DISPOSICIONS GENERALS

Número del document
:   1998/1528


Data del document
:   23-02-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

ORDRE de 23 de febrer de 1998, de la Conselleria d'Obres Públiques, Urbanisme i Transports, per la qual s'eleven les tarifes dels serveis de transport públic de viatgers en automòbils de turisme, de l'Àrea de Prestació Conjunta de València. [1998/Q1528]
  
L'Ordre de 29 d'abril de 1986, de la Conselleria d'Obres Públiques, Urbanisme i Transports, va establir el règim de tarifes i les seues condicions d'aplicació, per als serveis de transport públic de viatgers en automòbils de turisme de l'Àrea de Prestació Conjunta de València. Les tarifes que s'hi fixaren s'han actualitzat successivament per mitjà de les oportunes ordres.
  
En l'actualitat es planteja una modificació d'aquesta estructura de tarifes que consisteix a reconvertir les dues zones existents A i B en una única zona i les tres tarifes existents en només dues (una que s'aplicarà els dies laborables i una altra per a horaris nocturns i dies festius).
  
Aquesta modificació es motiva per la necessitat de potenciar l'ús del servei del taxi en l'actual zona B (totes les poblacions de l'Àrea tret del nucli de València), que es troba penalitzada per l'aplicació de tarifes més elevades.
  
El règim de tarifes establit el 1986 s'adaptava a una concepció de mobilitat radial des del centre (nucli urbà de València) a la perifèria (resta de poblacions de l'Àrea) i, per tant, excloïa i marginava la mobilitat interna a la zona B.
  
La dificultat de modificar l'estructura de les tarifes en vigor sense produir excessius increments o disminucions en els diferents recorreguts n'aconsella un canvi gradual en un període de quatre anys (1998, 1999, 2000 i 2001). Encara que l'Àrea única amb dues tarifes entrarà en funcionament el gener del 2000, l'estructura de les tarifes quedarà totalment normalitzada l'any 2001.
  
Les tarifes establides en aquesta ordre s'han quantificat, per tant, considerant l'esmentat període de readaptació al nou sistema i el manteniment, com a mínim, dels ingressos globals del sector segons la nova estructura i l'índex de preus previst. Així mateix, s'ha considerat necessari establir les tarifes per a un període de dos anys, diferenciant les corresponents a 1998, que entraran en vigor l'endemà de la publicació d'aquesta ordre, i les corresponents a 1999, que entraran en vigor el 4 de gener de l'any esmentat.
  
Per tot això, atesos els informes realitzats pel mateix sector i pels ajuntaments de l'Àrea, i amb l'informe favorable previ de la Comissió de Preus de la Generalitat Valenciana, adoptat el dia 17 de desembre de 1997, i fent ús de les atribucions que m'han sigut conferides,
  
ORDENE
  
Article 1
  
Els serveis de transport públic de viatgers en automòbils de turisme de l'Àrea de Prestació Conjunta de València que es realitzen o transcórreguen en l'àmbit territorial de l'Àrea, es regiran per les tarifes següents, inclòs l'impost sobre el valor afegit:
  
 Per a 1998 1999
  
 (a partir
  
 del 4 gener)
  
Baixada de bandera 145 pessetes 145 pessetes
  
Tarifa 1
  
Preu per km recorregut 88 pessetes 97 pessetes
  
Preu per hora d'espera 1.750 pessetes 1.780 pessetes
  
Tarifa 2
  
Preu per km recorregut 105 pessetes 105 pessetes
  
Preu per hora d'espera 1.818 pessetes 1.818 pessetes
  
Tarifa 3
  
Preu per km recorregut 111 pessetes 111 pessetes
  
Preu per hora d'espera 2.060 pessetes 2.060 pessetes
  
Suplement per serveis amb
  
origen a l'aeroport de Manises 375 pessetes
  
Mínim de percepció a partir
  
de 4 de gener 1999 400 pessetes
  
Article 2
  
Dissabtes, dies festius i hores nocturnes entre les 22.00 hores i les 06.00 hores de l'endemà, s'aplicarà la tarifa 2 en la zona A i la tarifa 3 en la zona B.
  
Amb aquesta finalitat, tindran la consideració de festius en l'Àrea de Prestació Conjunta de València, els dies que hagen sigut declarats així per a la ciutat de València l'any 1998 i 1999, com també els dies 17 i 18 de març i 24 i 31 de desembre.
  
Article 3
  
Els conductors dels vehicles facilitaran als clients canvi fins 2.000 pessetes.
  
Si el canvi que s'ha de tornar és superior a 2.000 pessetes, el conductor tindrà dret a continuar amb el taxímetre en marxa fins que se li proporcione l'import del servei o bitllet de 2.000 pessetes.
  
Article 4
  
Tots els vehicles de l'Àrea de Prestació Conjunta de València hauran de portar de forma visible per a l'usuari, un exemplar de les tarifes en vigor i les condicions d'aplicació.
  
Article 5
  
Les tarifes indicades en aquesta ordre s'aplicaran segons les condicions establides en l'Ordre de 29 d'abril de 1986, de la Conselleria d'Obres Públiques, Urbanisme i Transports, tret de les que hagen sigut modificades per aquesta ordre.
  
Article 6
  
Aquestes tarifes únicament es podran percebre una vegada estiguen introduïdes en el taxímetre i en cap cas no es podrà cobrar cap complement addicional a l'import que marque el taxímetre, tret que, si escau, el suplement dels serveis amb origen a l'aeroport i la quantia establida com a percepció mínima.
  
Article 7
  
La quantitat establida com a percepció mínima es podrà cobrar quan en acabar el servei la quantia que marque el taxímetre siga inferior a aquesta.
  
DISPOSICIONS FINALS
  
Primera
  
Queda derogada l'Ordre d'1 de febrer de 1997, per la qual s'eleven les tarifes dels serveis de transport públic de viatgers en automòbils de turisme, de l'Àrea de Prestació Conjunta de València.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 23 de febrer de 1998
  
El conseller d'Obres Públiques, Urbanisme i Transports,


Còpia Permalink ELI